Trump a votat anticipat în West Palm Beach. Cum a răspuns președintele SUA când a fost întrebat cu cine a votat.
Peste 52 de milioane de americani au votat deja în Statele Unite. Procesul de vot pentru Casa Albă se încheie pe 3 noiembrie. Sondajele arată că Biden are un avans firav în fața lui Trump.
Sâmbătă, Donald Trump a votat anticipat, cu zece zile înainte de alegerile prezidenţiale. Președintele american și-a exercitat dreptul de cetățean într-o bibliotecă. El a purtat o mască de protecție în momentul în care a intrat în secţia de vot, ulterior a dat-o jos, scrie CNN."A fost un vot foarte sigur, mult mai în siguranţă decât atunci când trimiţi prin poştă. Totul strict, conform regulilor. Cei de aici au făcut o treabă fantastică. Vom avea trei mitinguri mari astăzi. Am votat pentru un tip care se numeşte Trump", a spus preşedintele american la ieşirea de la vot.Peste 55 de milioane de americani au votat deja în avans de teama coronavirusului.